หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 1163

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

ปลาทองน้อย Yahoo
Babel Fish มีดีที่ไหน นักอ่านภาษาจีนถึงเฮลั่น

วันนี้ผมเพิ่งได้อ่านข่าวยาฮูเปิดตัวบริการแปลภาษาครับ
ก็เลยอดสงสัยไม่ได้ว่าไม้เด็ดที่ยาฮูเตรียมไว้มัดใจผู้ใช้คืออะไร
เนื่องจากบนอินเทอร์เน็ตมีบริการแปลภาษามากหน้าหลายตาอยู่แล้ว
พอได้อ่านอย่างละเอียดก็เลยพบว่าไม้เด็ดนั้นอยู่ที่การแปลภาษาจีน
และหลังจากที่ได้คุยกับผู้ที่เรียนภาษาจีนในเมืองไทยก็ยิ่งรู้สึกว่าฟังก์ชันใหม่นี้น่าสนใจมากครับ
สัปดาห์นี้ก็เลยขออนุญาตเขียนบทความฮาวทูฝากผู้ที่เรียนภาษาจีนเป็นพิเศษก็แล้วกัน

เพราะถ้าผมจะเขียนถึงวิธีใช้บริการแปลภาษาของ
Yahoo Babel Fish ก็ดูจะธรรมดาไป
และก็คงจะหนีไม่พ้นคำติเตียนว่าข้อเขียนนี้ไร้สาระ
ผมจึงนำเอาเฉพาะจุดเด่นของบริการ Yahoo Babel Fish
มาประชาสัมพันธ์ให้ทั่วๆรู้กัน
แต่ก่อนอื่นต้องเกริ่นก่อนว่า
เสิร์ชเอนจิ้นยักษ์ใหญ่อย่างยาฮูนั้นจับมือกับอัลตาวิสต้า
(AltaVista) จัดการแทรกบริการแปลภาษาแบเบิลฟิช (Babble
Fish) ให้กลายเป็นหนึ่งในหลากหลายเมนูบริการออนไลน์ของยาฮู
เมื่อวันศุกร์ที่ผ่านมา

Yahoo Babel Fish
สามารถแปลประโยคความยาว 150 คำต่อครั้ง
โดยสามารถแปลภาษาได้ถึง 38 รูปแบบเช่น
จากภาษาอังกฤษเป็นภาษาเยอรมัน
หรือภาษาฝรั่งเศสเป็นภาษาอิตาลี เป็นต้น
รวมถึงการแปลเว็บไซต์ทั้งเว็บไซต์
ซึ่งมีวิธีการเหมือนกับเว็บไซต์แปลภาษาอื่นๆ

แม้ว่ากูเกิลจะออกให้บริการแปลภาษาก่อนหน้ายาฮู
แต่ยาฮูก็สามารถสร้างจุดแข็งในการแปลบริการแปลภาษาจีนได้กว้างกว่าที่กูเกิลมี
โดยยาฮูระบุว่าได้เพิ่มฟังก์ชันแปลอักษรภาษาจีนตัวย่อ
(simplified Chinese) และอักษรจีนตัวเต็ม (traditional
Chinese) บางส่วนลงใน Yahoo Babel Fish
เพิ่มเติมจากที่มีในบริการ Babel Fish
ของอัลตาวิสต้าดอทคอม

ที่ว่าบางส่วนนี่แหล่ะครับคือไม้เด็ดที่นักอ่านภาษาจีนเขาเฮกันลั่น

พี่ที่เรียนภาษาจีน
-- ผมขอเรียกว่า พี่หมวยสวย เป็นนามสมมุติละกันครับ :-)
แกเล่าให้ผมฟังว่า อักษรจีนตัวย่อ (simplified Chinese)
คืออักษรจีนฉบับย่นย่อที่ตัดทอนจำนวนขีดตัวอักษรให้น้อยลง
เป็นอักษรที่รัฐบาลคอมมิวนิสต์ของจีนเป็นผู้บัญญัติขึ้นใหม่เพื่อความง่ายต่อการเรียนรู้อักษรจีนและการออกเสียงที่ขยับเข้าใกล้ความเป็นสากลมากขึ้น
ดังนั้นจึงนิยมใช้ในประเทศจีนแผ่นดินใหญ่
ซึ่งอยู่ภายใต้การปกครองของรัฐบาลคอมมิวนิสต์มาตลอด

ส่วนอักษรจีนตัวเต็ม
(traditional Chinese) คืออักษรจีนฉบับดั้งเดิม
เป็นอักษรที่นิยมใช้ในชาวจีนรุ่นเก่า
และชาวจีนที่ไม่ได้อยู่ภายใต้การปกครองของรัฐบาลคอมมิวนิสต์
เช่นชาวไต้หวัน ฮ่องกง
เป็นต้น

ความแตกต่างของอักษรจีนนี่เองที่สร้างความลำบากให้กับนักอ่านภาษาจีนในยุคปัจจุบัน
นักอ่านอักษรจีนตัวเต็มบางครั้งสับสนกับอักษรจีนตัวย่อ
ขณะที่นักอ่านอักษรจีนตัวย่อ
ไม่สามารถอ่านอักษรจีนตัวเต็มได้

พี่หมวยวิเคราะห์ให้ผมฟังว่า
จุดนี้จะทำให้ยาฮูสามารถโกยคะแนนจากกลุ่มนักท่องเน็ตชาวจีนซึ่งต้องพบกับเว็บไซต์ที่ใช้อักษรทั้งสองแบบได้อย่างอยู่หมัด
โดยแกยกตัวอย่างให้ฟังว่า เว็บไซต์ข่าวอย่าง
www.xinhuanet.com/ นั้นใช้อักษรจีนย่อ ขณะที่เว็บ
www.mingpaonews.com/
ใช้อักษรจีนตัวเต็ม

ผมก็เลยอาสาพี่หมวยมาประกาศวิธีการก่อนเฮให้กับนักอ่านภาษาจีนได้รู้ทั่วๆกันครับ

อย่างแรกคือต้องเข้าไปที่
http://babelfish.yahoo.com/ ก่อนครับ
จะพบกับหน้าต่างนี้

ใส่ข้อความปริศนาที่ต้องการค้นหาความหมายลงในช่อง
Translate a block of text
จากนั้นเลือกรูปแบบการแปลภาษาด้านล่าง ในตัวอย่างผมเลือก
Chinese-trad to Chinese-simp แล้วกดปุ่ม Translate
ครับ

เลือกรูปแบบ
Chinese-trad to Chinese-simp
ครับ
หน้าต่างนี้จะเห็นได้ว่า
อักษรจีนที่ปรากฏขึ้นด้านบนคืออักษรจีนแบบย่อ
เพิ่มความมั่นใจในการอ่านภาษาจีนของนักอ่านรุ่นใหม่ได้
ในขณะเดียวกัน นักอ่านภาษาจีนรุ่นเก่าก็สามารถเลือกรูปแบบ
Chinese-simp to Chinese-trad ได้เช่นเดียวกัน

เลือกรูปแบบ
Chinese-trad to English
ก็ได้ครับ
รูปแบบการแปลของ Yahoo Babel Fish
นั้นมีให้เลือกมากมายไม่แพ้ใคร
ส่วนใหญ่จะมีรูปแบบเดียวกับที่มีใน Babel Fish
ที่อยู่ในอัลตาวิสต้า และหากต้องการแปลทั้งหน้าเว็บเพจ
ก็สามารถใส่ยูอาร์แอลของเพจที่ต้องการลงไปได้
เช่นเดียวกับบริการแปลภาษาอื่นๆที่มีบนอินเทอร์เน็ตครับ

ทิปจากผู้จัดการออนไลน์

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่